Beba Selimović
Izeta Beba Selimović (Trebinje, 27. mart 1939 — Sarajevo, 10. mart 2020)) bila je jedna od popularnih interpretatorki sevdalinki. Rođena je 27. marta 1939. godine u Trebinju. Kao četvorogodišnja djevojčica se doselila u Sarajevo gdje je završila školovanje. Započela je svoju pjevačku karijeru 1957. godine u Radio Sarajevu i ubrzo postala veoma popularna. Mnogi su je nazivali "Dama sevdaha" zbog njenog ozbiljnog i časnog odnosa prema svojoj profesiji, kao i zbog njenog ozbiljnog ponašanja na estradi. Cijelu svoju karijeru je posvetila izvornoj sevdalinki i zadržala je njenu originalnost bez imalo modernizacije. Snimila je značajan broj arhivskih snimaka sevdalinki u Radio Sarajevu. Osim sevdalinke snimala je i starogradske pesme ali i veliki broj balada.

Sarađivala je često sa Zaimom Imamovićem, Zehrom Deović,Zorom Dubljević, Nadom Mamulom, Safetom Isovićem, Mehom Puzićem koji joj je bio veliki i drag prijatelj, te sa mnogim drugim bosanskohercegovačkim sevdalijama i muzičarima. Debitovala je u filmu Sarajevski atentat.

Dobitnik je "Povelje Zlatne značke" RTVSA, "Oskar za životno djelo" (Tuzla 2008), te mnogih drugih priznanja i povelja za muzički uspjeh i nesebičnu pomoć u humanitarnim koncertima.

Član je estradnih radnika BiH. Povukla se sa estradne scene 2005. godine kada je objavila trostruki album sa svojim najlepšim pesmama i tom prilikom je izjavila: "Treba se povući onda kada je najljepše. Čovjek se mora povući kad je najslađe, ostati dostojanstven i poštovan. Neka ide mladost, neka krči put."Umrla je 10.marta.2020 u Sarajevu.

Značajnije izvedbe

Festivali 
 1966. Ilidža - Vjetar nosi žuto lišće
 1968. Ilidža - Ah ljubav, ljubav
 1970. Beogradski sabor - Na zemlji se jednom diše
 1970. Ilidža - O ćuti, ćuti, sad srce moje
 1971. Beogradski sabor - Ja lutam
 1973. Ilidža - Zbogom

Diskografija 

2012 - Folk zvijezda zauvijek - Beba Selimović (kompilacija)

Vidi još 
 Sevdalinka
 Spisak sevdalinki

Spoljašnje veze 
 Kolekcija tonskih zapisa 

Bosanskohercegovačke pjevačice
Biografije, Trebinje